এগিয়ে আসে চম্পা। কিছু বলতে গিয়েও বললো না। চম্পা বোঝে সবটাই বানোয়ারিলাল আর তার দলবলের কারসাজি। কয়লা মাফিয়া বানোয়ারি কায়দা করে কোলিয়ারির কাজ বন্ধ করেছে। এবার ভুখা মানুষগুলো ওর ফাঁদে পা দিয়ে বেআইনি খাদান থেকে চোরাই মাল তুলবে। সেই মাল নামমাত্র টাকায় কিনে নিয়ে পাচার করবে বানোয়ারির দল। আর মানুষগুলো কেউ কেউ পুরনো ধসে যাওয়া খাদানের ভেতর কয়লা তুলতে গিয়ে চাপা পড়ে মরবে। সবাইকে চুপ থাকতে দেখে বানোয়ারি বলতে শুরু করলো,